**DECIZIA ETAPEI DE ÎNCADRARE**

NR.

DRAFT

 Ca urmare a solicitării de emitere a acordului de mediu adresate de **S.C. TULCEA GAZ S.A** cu sediul în municipiul Tulcea, str. Isaccei, nr. 73, jud. Tulcea, înregistrată la APM Tulcea cu nr. 7548/28.05.2024 și a depunerii memoriului de prezentare înregistrat la APM Tulcea cu nr. 8556/18.06.2024 și a completărilor cu nr.10253/23.07.2024 și în baza:

- Legii nr. 292/2018 privind evaluarea impactului anumitor proiecte publice și private asupra mediului,

- Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările prin Legea nr.49/2011, cu modificările și completările ulterioare,

Autoritatea competentă pentru protecția mediului Tulcea decide, ca urmare a consultărilor desfășurate în cadrul sedinței Comisiei de Analiză Tehnica din data de 16.07.2024 că proiectul „**REȚEA GAZE NATURALE PRESIUNE MEDIE ȘI REFACERE DOMENIU PUBLIC AFECTAT”,** propus a se realiza în intravilan mun. Tulcea, str. Combustibilului, tronson cuprins între str.Isaccei și nr.1A, identificat prin nr. CF 44227, 43179, nr. cadastral 44227, 43179, jud.Tulcea conform certificatului de urbanism nr. 734 DIN 16.11.2023, emis de UAT - Municipiul Tulcea, nu se supune evaluării impactului asupra mediului.

Justificarea prezentei decizii:

 I. Motivele pe baza cărora s-a stabilit neefectuarea evaluării impactului asupra mediului sunt următoarele:

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice și private asupra mediului, anexa nr. 2, la punctul 10 lit. i) instalații de conducte pentru gaz și petrol și conductele pentru transportul fluxurilor de dioxid de carbon în scopul stocării geologice, altele decât cele prevăzute în anexa nr.1 și la punctul 13 lit. a) orice modificări sau extinderi, altele decât cele prevăzute la pct. 24 din anexa nr.1, ale proiectelor prevăzute în anexa nr.1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului.

 b) lucrările propuse în cadrul proiectului, prin analiza criteriilor din Anexa 3 a Legii nr. 292/2018 privind evaluarea impactului anumitor proiecte publice și private asupra mediului, nu sunt de natură a genera un impact semnificativ asupra mediului.

 c) proiectul propus nu intră sub incidența art.28 din Ordonanța de Urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare;

 d) proiectul propus nu intră sub incidența prevederilor art. 48 și 54 din Legea apelor nr. 107/1996, cu modificările și completările ulterioare.

**1. Caracteristicile proiectului**

a). Dimensiunea și concepția întregului proiect:

Prin proiect se propune executarea unei conducte de distribuție gaze naturale presiune redusă, din țeavă de polietilenă de înaltă densitate (PE100, SDR11, Dn 63mm), cu o lungime de 145 m.

 **Vecinătăți:**

 S– str.Combustibilului;

 E– Proprietăți;

 N– Isaccei;

 V– Proprietăți.

Pentru municipiul Tulcea a fost proiectat un sistem de repartiție gaze de medie presiune inelat, din care se vor alimenta șapte stații de reglare de sector și consumatorii industriali aflați pe traseu. Până în prezent au fost executate conducta de repartiție gaze naturale presiune medie între Stația de Predare și inelul de repartiție, conducta din oțel Ǿ 20”,Ǿ 16”,Ǿ14”. Din conducta de repartiție s-a executat alimentarea cu gaze naturale a SRS Vest si SRS 7, iar din inelul de repartiție a SRS 4, SRS 2, SRS 3 si SRS 5. Țevile utilizate sunt numai din polietilenă SDR 11 PE80 sau PE100, având diametrele 63÷315. Fitingurile și armăturile vor fi din materiale compatibile cu țeavă.

Conducta de gaze naturale se amplasează subteran, pe domeniul public și privat, cu respectarea Normelor Tehnice pentru Proiectarea, Execuția și Exploatarea Sistemelor de alimentare cu gaze naturale – aprobate cu Ordinul ANRE nr. 89/2018, precum și cu respectarea prevederilor din avizele de amplasament emise de către deținătorii de utilități și de către administratorul domeniului public.

**Soluția constructivă :**

Conductele de gaze se vor monta subteran, la o adâncime de min 0,9 m, măsurată de la generatoarea superioară a conductei.

 Țevile utilizate vor fi din polietilenă SDR 11 PE100, având diametrul 63 mm conform SR-ISO 4437. Fitingurile și armăturile vor fi din materiale compatibile cu țeava, conform SR ISO 9080 si SR ISO 8085, iar țeava din oțel conform SR ISO 10208/2 sau 6898/2.

Robineții îngropați direct pe conductele de polietilenă vor fi cu deschidere completă cu capete pentru sudură cap la cap, cu tija de acționare de la suprafața și tub protector de PE. Protecția anticorozivă a suprafețelor exterioare este asigurată prin izolarea din construcție cu poliuretan și o protecție suplimentară cu o folie de plastic.

Robineții se vor instala normal pe conductă astfel încât să nu supună țeava la eforturi suplimentare.

Țevile transportate de-a lungul traseului vor fi protejate la capete pentru a se evita pătrunderea corpurilor străine în interior. După îmbinarea conductelor în tronsoane pe marginea șanțului, acestea vor fi lansate în șant și acoperite cu pământ bine mărunțit.

Umplutura de pământ se prevede a se executa în totalitate, iar refacerea sistemelor rutiere se va realiza conform unor detalii de execuție întocmite de firme de specialitate. Traversarea străzilor cu care se intersectează traseul proiectat se va executa în șanturi deschise.

Fitingurile folosite vor avea aceleași caracteristici cu țeava, respectiv pe conductele PE 100 nu se vor monta fitinguri PE 80.

Se prevăd răsuflători pe conductele din polietilenă la distanțe de 150-300 m, la modificările de direcție și ramificațiile importante, la capetele tuburilor de protecție și cel puțin o răsuflătoare între două diafragme impermeabile. La conductele sau piesele din oțel se prevăd răsuflători la fiecare sudură și la ieșirea/intrarea conductelor în/din pământ.

 **Descrierea lucrărilor de refacere a amplasamentului în zona afectată de execuția investiției**

 Lucrări de refacere a amplasamentului:

- astuparea șanțului conductei;

- curățirea terenului de eventualele deșeuri rezultate în procesul de montare/demontare;

- nivelarea terenului, tasare, cu scopul aducerii la starea inițială;

- refacerea stratului de asfalt.

Pentru refacerea amplasamentului, la finalizarea investiției, societatea are contract cu o firmă specializată în refaceri rutiere.

 **Utilități:**

- Alimentarea cu apă – nu este cazul

- Evacuarea apelor uzate - nu este cazul

- Alimentarea cu energie electrică – nu este cazul

 b) cumularea cu alte proiecte existente și /sau aprobate: nu este cazul.

 c) utilizarea resurselor naturale, în special a solului, a terenurilor, a apei și a biodiversității : nu este cazul

 d) cantitatea și tipurile de deseuri generate/gestionate:

În timpul execuției lucrărilor se estimează că vor rezulta deșeuri municipale amestecate 20 03 01 – 0,001 t, deșeuri din pietriș și spărturi de piatră 01 04 08 – 4,1 t, amestecuri de beton, cărămizi și materiale ceramice 17 01 07 – 8,6 t, materiale plastice 17 02 03 – 0,05 t, deșeuri amestecate de materiale de construcție 17 09 01 – 0,4 t, asfalturi cu conținut de gudron de huilă 17 0 3 01 – 0,02 t, asfalturi. Toate deșeurile generate în timpul lucrărilor de execuție se vor colecta și depozita temporar în spații special amenajate, pe categorii de deșeuri și se vor preda către operatori autorizați pentru valorificare/eliminare. Materialul rezultat în urma excavării va fi folosit ulterior ca material de umplutură.

 e) poluarea și alte efecte negative - emisiile vor rezulta în perioada de execuție a lucrărilor, din surse mobile (mijloacele folosite la transportul materialelor), din lucrările efective realizate pentru executarea proiectului. Se preconizează că nivelul de zgomot nu va depăși limita prevăzută de SR 10009/2017 - “Acustica. Limite admisibile ale nivelului de zgomot din mediul ambiant;

 f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice – nu este cazul;

 g) riscurile pentru sănătatea umană – de exemplu, din cauza contaminării apei sau a poluării atmosferice – conform punctului de vedere înregistrat la APM Tulcea cu nr.9918/15.07.2024, Direcția de Sănătate Publică – nu sunt obiecțiuni.

**2) Amplasarea proiectului**

a) utilizarea actuală și aprobată a terenurilor: amplasamentul este situat ȋn intravilan mun. Tulcea, str. Combustibilului, tronson cuprins între str.Isaccei și nr.1A, identificat prin nr. CF 44227, 43179, nr. cadastral 44227, 43179 conform certificatului de urbanism nr. 734 din 16.11.2023, emis de UAT municipiul Tulcea și are folosință - drum.

b) bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa, biodiversitatea, din zonă și din subteranul acesteia – nu este cazul.

c) capacitatea de absorbție mediului natural, acordându-se o atenție specială următoarelor zone:

-zone umede, zone riverane, guri ale râurilor – nu este cazul

-zone costiere și mediul marin – nu este cazul;

-zone montane și forestiere – nu este cazul;

-arii naturale protejate de interes național, comunitar, international – nu este cazul

-zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, precum și a celei privind caracterul și mărimea zonelor de protecție sanitară și hidrogeologică; zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri– nu este cazul;

- zonele cu o densitate mare a populației – nu este cazul;

-peisaje și situri importante din punct de vedere istoric, cultural sau arheologic – conform punctului de vedere al Direcției Județene pentru Cultură Tulcea nr.4016/01.07.2024, înregistrat la APM Tulcea cu nr. 9154/01.07.2024, nu este necesar avizul DJC Tulcea.

**3) Tipurile și caracteristicile impactului potențial**

- importanța și extinderea spațială a impactului - de exemplu, zona geografică și dimensiunea populației care poate fi afectată – impact minor, nesemnificativ.

- natura impactului – implementarea proiectului va avea un impact pozitiv, permanent, pe termen mediu și lung asupra peisajului, mediului vizual, social, cultural.

Impactul asupra faunei, florei, calității aerului, climei, bunurilor materiale va fi temporar, nesemnificativ.

- natura transfrontalierǎ a impactului: nu este cazul.

- intensitatea și complexitatea impactului: impactul determinat de lucrări nu este de natură să determine efecte negative permanente pe termen mediu și lung. Se estimează că lucrările vor avea un impact nesemnificativ asupra factorilor de mediu.

- probabilitatea impactului: pe durata de implementare și exploatare a proiectului va fi redusă.

- debutul, durata, frecvența și reversabilitatea preconizate ale impactului – impactul nesemnificativ identificat se va manifesta doar pe perioada lucrărilor de investiție. După finalizarea lucrărilor se estimează un impact neutru.

- cumularea impactului cu impactul altor proiecte existente și/sau aprobate – nu este cazul.

- posibilitatea de reducere efectivă a impactului: se va utiliza material absorbant în cazul unor scurgeri accidentale de combustibil de la utilajele cu care se lucrează.

**II. Motivele pe baza cărora s-a stabilit neefectuarea evaluării adecvate**

-Nu există ANPIC intersectate de proiect;

-Nu există ANPIC în zona de influență a proiectului;

-Nu există ANPIC care găzduiesc specii de faună care se pot deplasa în zona proiectului;

-Nu există ANPIC a căror conectivitate sau continuitate ecologică poate fi afectată de implementarea proiectului;

**III. Motivele pe baza cărora s-a stabilit neefectuarea evaluării impactului asupra corpurilor de apă** – conform punctului de vedere emis de Sistemul de Gospodărire a Apelor Tulcea nr. 4949/02.07.2024, înregistrat la APM Tulcea cu nr. 9262/02.07.2024, nu necesită obținerea Avizului de gospodărire a apelor și nu necesită studiu de evaluare a impactului asupra corpurilor de apă.

**Condițiile de realizare a proiectului pentru evitarea sau prevenirea eventualelor efecte negative semnificative asupra mediului:**

a) se vor respecta datele și specificațiile din documentația tehnică precum și legislația de mediu în vigoare; se vor respecta măsurile prevăzute prin proiect în vederea diminuării impactului asupra factorilor de mediu.

b) proiectul se va realiza conform documentațiilor prezentate, cu respectarea prevederilor legislatiei de protecția mediului, în vigoare.

c) lucrările se vor executa strict în perimetrul destinat prin proiect și nu se vor deteriora zonele învecinate perimetrului de desfǎsurare a lucrǎrilor.

d) este interzisă părăsirea incintei organizării de șantier cu mijloacele de transport cu roțile/caroseria autovehiculelor încărcate cu noroi, în vederea evitării antrenării acestuia pe drumurile publice.

e) se interzice abandonarea, aruncarea, precum și ascunderea deșeurilor;

f) se interzice eliminarea, deținerea, păstrarea deșeurilor în afara spațiilor autorizate în acest scop.

g) deșeurile menajere și cele rezultate în timpul executării lucrărilor, vor fi colectate selectiv și preluate de o societate autorizată pentru valorificare/eliminare.

h) titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE de stabilire a unei liste de deşeuri în temeiul Directivei 2008/98/CE a Parlamentului European şi a Consiliului;

i) titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014

j) managementul deșeurilor generate în urma execuției lucrărilor prevăzute în proiect se va realiza în conformitate cu legislația specifică de mediu și va fi în responsabilitatea titularului proiectului, sau :

 deșeurile municipale amestecate generate în perioada lucrărilor de construcții vor fi colectate, stocate temporar în pubele și valorificate prin agenți economici autorizați;

 deșeurile reciclabile rezultate în perioada lucrărilor de construcții (metalice, hârtie și carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăți autorizate;

 deșeurile de construcții rezultate în perioada lucrărilor de construcții vor fi colectate și stocate temporar în vederea valorificării prin societăți autorizate;

k) se interzice evacuarea deșeurilor în alte locuri, decât în spațiile special amenajate;

l) se interzice incendierea oricărui tip de deşeu şi/sau substanţă sau obiect;

m) se interzice îngroparea deşeurilor de orice fel;

n) organizarea de șantier – nu este cazul

o) utilajele folosite pe durata de realizare a lucrǎrilor, precum și mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului înconjurător cu combustibil ori material lubrifiant direct sau indirect.

p) în cazul poluării accidentale a solului cu produse petroliere și uleiuri minerale de la vehiculele grele și echipamentele mobile se va proceda imediat la decopertarea solului contaminat, stocarea lui în saci, tratarea de către firme autorizate/ depozitarea în depozite de deșeuri autorizate;

q) prezenta decizie nu exonerează de răspundere proiectantul și constructorul, în cazul producerii unor accidente în timpul execuției lucrărilor sau exploatării acestora;

r) raportarea imediata la APM Tulcea și GNM – CJ Tulcea în cazul producerii unui eveniment (indiferent de factorul de mediu afectat – apă, aer, sol) care poate conduce la accidente/incidente ecologice, poluare accidentală;

s) beneficiarul răspunde de realizarea corectă a lucrărilor propuse, respectând condițiile prezentate în memoriul de prezentare;

t) dacă terenurile cu destinația de spații verzi vor fi afectate în mod accidental în timpul realizării proiectului, ele vor fi aduse la stadiul de funcționalitate avut anterior, cu refacerea acestora (se va realiza reabilitarea ecologică a zonelor afectate temporar și readucerea lor la starea și funcționalitatea inițială);

u) la finalizarea lucrărilor se va notifica APM Tulcea, în vederea întocmirii procesului verbal de constatare a realizării lucrărilor prevăzute în actul de reglementare. Procesul-verbal încheiat de APM Tulcea la verificarea respectării prevederilor prezentei decizii, se anexează și face parte integrantă din procesul-verbal de recepție la terminarea lucrărilor;

v) beneficiarul va respecta condițiile impuse prin certificatul de urbanism nr. 734/16.11.2023, emis de UAT municipiul Tulcea;

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

 Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.

 Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobarii de dezvoltare.

 Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunostință publicului a deciziei.

 Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.

 **DIRECTOR EXECUTIV**

**Chim. Mirela – Aurelia RAICU**

 Avizat: Șef Serviciu Avizat: Șef Serviciu

Avize, Acorduri, Autorizaţii, Calitatea Factorilor de Mediu

 ing. Daniela STRĂINU ing. Elena MICU

 Întocmit: cons. Radu Alina

 Nr.A.A.A. ............/07.08.2024